Source: http://politeia.org.ro/stiri-revista-presei/revista-presei-17-septembrie-voiculescu-a-spalat-bani-ca-in-anii-30-altii-spalatori-versati-lucreaza-digital/31406/
Timestamp: 2017-11-21 07:58:49+00:00

Document:
Revista Presei – 17 septembrie. Voiculescu a spalat bani ca in anii ’30, altii spalatori versati lucreaza…digital! | PoliteiaWorld
Home » Stiri / Revista Presei	» Revista Presei – 17 septembrie. Voiculescu a spalat bani ca in anii ’30, altii spalatori versati lucreaza…digital!
Revista Presei – 17 septembrie. Voiculescu a spalat bani ca in anii ’30, altii spalatori versati lucreaza…digital!
17/09/2014 Autor Cetatean Categorii: Stiri / Revista Presei
Buna dimineata intr-0 zi de miercuri, 17 septembrie. Miercuri, vremea va fi relativ răcoroasă dimineaţa şi noaptea în special în nord şi în centru, în timp ce valorile termice la amiază se vor situa în marea lor majoritate în jurul normelor climatologice specifice datei. Cerul va avea înnorări temporare în jumătatea de sud a ţării şi va fi variabil la senin în rest. Vor fi ploi slabe pe arii restrânse în extremitatea sud-estică şi cea de vest. Vântul va sufla slab şi moderat, cu intensificări la munte, precum şi în partea de sud-est a teritoriului, în special pe litoral. Temperaturile maxime vor fi cuprinse între 19 şi 25 de grade, iar cele minime se vor încadra între 2…3 grade în depresiunile Carpaţilor Orientali şi 17 grade pe litoral. In Capitala cerul va fi temporar noros, iar vântul va sufla în general moderat. Temperatura maximă va fi de 23…24 de grade, iar cea minimă de 12…14 grade.
Bravo CCR! Curtea Constitutionala a decis ca Legea privind identificarea utilizatorilor de cartele telefonice prepay este neconstitutionala. A doua lovitura data de CCR unor legi sustinute de comunitatea de informatii. Curtea Constitutionala a decis marti ca Legea referitoare la identificarea utilizatorilor de cartele telefonice prepay este neconstitutionala, judecatorii CCR admitand o sesizare a Avocatului Poporului in acest sens, anunta Agerpres. Avocatul Poporului atacase pe data de 9 iulie 2014 la Curtea Constitutionala legea privind identificarea celor care folosesc cartele telefonice preplatite si retele Wi-Fi, pe motiv ca aceasta ar aduce atingere principiului garantarii si ocrotirii vietii intime familiale si private de catre autoritatile publice si principiului proportionalitatii prevazut expres de art. 53 alin. (2) din Constitutie. Este a doua lovitura in ultimele saptamani data de CCR unor initiative legislative sprijinite tacit sau explicit de SRI, dupa decizia privind neconstitutionalitatea legii care permitea retentia datelor datelor de trafic (nu si a continutului) ale tuturor utilizatorilor de telefonie si internet, cunoscuta ca legea ”Big Brother”.”Curtea Constitutionala, cu majoritate de voturi, a admis obiectia de neconstitutionalitate si a constatat ca Legea pentru modificarea si completarea Ordonantei de urgenta a Guvernului nr.111/2011 privind comunicatiile electronice este neconstitutionala, in ansamblul ei. Curtea a constatat ca dispozitiile legii criticate nu au un caracter precis si previzibil, iar modalitatea prin care sunt obtinute si stocate datele necesare pentru identificarea utilizatorilor serviciilor de comunicatii electronice pentru care plata se face in avans, respectiv a utilizatorilor conectati la puncte de acces la internet nu reglementeaza garantii suficiente care sa permita asigurarea unei protectii eficiente a datelor cu caracter personal fata de riscurile de abuz, precum si fata de orice accesare si utilizare ilicita a acestor date”, arata CCR, intr-un comunicat. Integral pe Hotnews.
Tu ştii ce mai fac banii tăi? Şapte reţete de finanţare politică prin şpagă, cu documente şi exemple concrete de la PSD, PDL şi PNL. Şapte dosare penale de corupţie pe care procurorii le-au finalizat în ultimii 25 de ani arată că partidele politice din România folosesc şpaga provenită din mecanismele de corupţie pentru finanţarea formaţiunilor politice şi, în acest circuit, a campaniilor electorale. Adrian Năstase a inventat concursul „Trofeul Calităţii”, Mircea Cosmaeste acuzat de DNA că îşi asigura şpăgile chiar din banii statului, forţând asfaltatorii, pentru a obţine în schimb contractele, la plata unui comision ilegal care umfla, în consecinţă costurile lucrărilor cerute de Consiliul Judeţean. Mai direcţi în relaţia cu contractorii, Horea Uioreanu, Valentin Preda, Bunea Stancu sau Silviu Bian – susţin procurorii în rechizitorii – cereau direct şpaga pentru partid de la firmele care aveau contracte cu statul. Florin Popescu(mâna dreaptă a Elenei Udrea) a vrut, din câte au arătat tot procurorii, doar pui grill: 60 de tone, pentru campanie. Circuitul de mai sus arată că banii partidelor sunt şi banii tăi. Tu ştii ce mai fac banii tăi?„Oficial, în campanii, banii se primesc prin mandatarul financiar, dar ştim că se iau şi altfel”. Este declaraţia lui Silviu Bian, fost vicepreşedinte PDL Alba, condamnat la 6 ani de închisoare pentru luare de mită, după ce le-a cerut şpagă propriilor angajaţi, pentru finanţarea campaniei sale electorale.De multe ori, corupţia nu se traduce prin simpla mituire a unui demnitar sau privat, pentru a-şi face datoria sau a închide ochii. Din marile dosare de corupţie la care procurorii au lucrat în ultimii 25 de ani şi în care judecătorii au şi dat sentinţe, o mică parte, atât cât au putut proba procurorii, arată că banii proveniţi din mecanismele de corupţie care s-au ramificat către politicieni sau funcţionari publici nu alimentează doar buzunarele acestora, ci şi conturile partidelor politice din care aceştia provin sau care îi susţin în funcţie. Se poate spune, deci, că o parte din sumele de milioane de euro pe care marile partide politice le cheltuiesc în campaniile electorale provin şi din corupţia pe care oamenii acestor partide o girează sau, în unele cazuri, aşa cum arată rechizitoriile, o patronează. Integral pe Mediafax
Dosarul ICA. Al Capone de Băneasa. Dan Voiculescu a spălat banii precum mafioții americani din anii ’30. În motivarea condamnării la un deceniu de închisoare, judecătorii arată că fostul colaborator al Securității a apelat la o metodă veche pentru a spăla banii, pusă la punct de un gangster american acum 80 de ani. Nu mă tem pentru dosarul ICA. Judecătoarea Bogdan este specializată în spălarea banilor”, declara Dan Voiculescu, cu o lună înainte de a fi condamnat pentru spălare de bani. Expertiza judecătoarei s-a văzut în motivarea deciziei de condamnare dată, ieri, publicității.„Împrejurarea că inculpatul a apelat la una din cele mai rudimentare tipologii de spălare a banilor, respectiv imprumutul nereturnat, consacrată poate de cel mai cunoscut spălător de bani din toate timpurile, Mayer Lanski, nu este de natură să îl transforme în tăinuitor”, susțin judecătorii Camelia Bogdan și Alexandru Mihalcea în motivarea deciziei de condamnare a lui Dan Voiculescu la 10 ani închisoare pentru spălare de bani.Referirea la Mayer Lanski, celebrul evazionist american pomenit de judecătorii, nu este întâmplătoare. La fel ca Voiculescu, Lanski a susținut că este victima unui proces politic, președintele Richard Nixon fiind, în viziunea sa, principalul vinovat de tot ceea ce i se întâmplă. Lanski l-ar fi sprijinit pe Kennedy în alegeri, deci este victima politică. Ca și Dan Voiculescu, Mayer Lanski și-a donat averea, estimată la nivelul anilor ’30, la 300 de milioane de dolari, apropiaților. Ca și Dan Voiculescu, Lanski a făcut tot ce i-a stat în putință pentru a tergiversa procesul. Dacă cel din urmă a demisionat de două ori din Senat pentru a scăpa de judecătorii de la Înalta Curte de Casație și Justiție, Lanski a fugit în Israel înainte de pronunțarea sentinței.Schema „împrumutului ne returnat” este simplă. Un individ X își împrumută propria firmă Y care, la rândul ei, împrumută o altă societate Z, pe care X dorește să pună mână. În contractul semnat între părți se explică în clar că, în caz de imposibilitate de returnare a împrumutului, datoria se transformă în acțiuni deținute de X la societatea Z. Astfel se evită orice negociere privind prețul societaății Z.În cazul nostru, X este Dan Voiculescu, Y este firma sa Grivco, iar Z este Institutul de Cercetări Alimentare (ICA). Prin acest mecanism, Voiculescu a devenit acționar majoritar la ICA și a plătit pentru o proprietate de 3,6 hectare plus construcții situate în zona rezidențială a Capitalei 104.000 de dolari. Integral pe EVZ.
Părinții craioveni, împotriva manualelor digitale. Noile manuale digitale pentru elevii de clasa I și a II-a sunt contestate de o parte din părinții din Craiova înainte de a ajunge pe bănci. Aceștia susțin că manualele pe suport electronic le vor da elevilor posibilitatea de a desfășura alte activități în loc să învețe. În plus, aceștia spun că la început nu vor fi ușor de utilizat dacă vor fi realizate după modelul telefonului mobil cu internet (smartphone), pentru că nu toți copiii au acces la astfel de tehnologii.Ce părere aveți despre manualele digitale care urmează să fie date elevilor de la clasele I și a II-a peste câteva săptămâni? Aceasta a fost întrebarea adresată ieri părinților din Craiova, după ce premierul a afirmat la deschiderea anului școlar la Târgu Jiu că „ideea de manual digital“ este cu adevărat o reformă care trebuie făcută pentru că „nu mai există nici un elev care să nu știe să folosească o tabletă, un telefon, un computer“ și, de altfel, că nu crede că mai există un elev, chiar și de clasa I, care să nu aibă un telefon cu internet. Am constatat că nu toți școlarii au acces la noile tehnologii, pentru că părinții nu sunt de acord. Astfel de situații se întâlnesc și la școli de prestigiu din Craiova. La Școala Gimnazială „Gheorghe Țițeica“ am găsit părinți care și-au exprimat dezacordul față de ideea de a da copiilor să folosească manuale digitale despre care se știe deocamdată că vor avea formatul unei tablete. „Știu ce este un smartphone, dar folosirea lui de către un elev de clasa I sau a II-a este puțin forțată. La fel și cu manualele digitale, care vor fi ca o tabletă. Eu cred că până la o clasă mai mare nu trebuie să fie informatizați atât de mult. Există riscul să nu mai prindă drag de cărți. Tentația este ca pe tabletă să caute distracție, nu să învețe. Cred că nu sunt suficient de copți la minte să aleagă ce e bun din treaba asta. Sunt de acord că trebuie să evoluăm, dar nu de la clasele primare. Nu ar trebui să le strice plăcerea de a citi o carte. În plus, va fi greu celor de prin alte zone înapoiate tehnologic să le folosească“, a spus tatăl unei eleve. „Noi nu avem un smartphone și nu avem o tabletă pentru copil. Nu sunt de acord cu învățământul digital“, a spus o mămică. Integral pe Gazeta de Sud
De ce Victor Ponta ne vrea proști. Scandalul manualelor trebuie privit într-un context mai larg. El se înscrie într-o încercare migăloasă a Guvernului de a ne prosti la propriu, iar pentru acest obiectiv în vizorul său au intrat toate categoriile sociale și de vârstă. Nu susțin ideea că există un plan diabolic pentru ca țara asta să devină una populată de oameni mai puțin pregătiți, dar faptele converg într-un fel spre această perspectivă îngrijorătoare pentru orice bun român, confortabilă pentru orice politician. Să le luăm pe rând. Pe 15 septembrie, elevii din clasele I și a II-a încep școala fără manuale. Pentru a minimaliza această sincopă majoră în sistemul educațional, premierul Victor Ponta încearcă să acrediteze ideea că manualele tipărite nu mai sunt o necesitate. „Nu știu dacă mai e vreun copil, chiar și de clasa I, care să nu aibă telefon cu Internet“, zice premierul, trimițându-i pe copii să se pregătească pentru viață de pe Google. Să nu știe premierul că, potrivit ultimelor studii, doar 6 milioane de români au acces la Internet, adică un procent de 33%. Și atunci ne întrebăm: pe cine vrea să prostească Victor Ponta? Pe copii, desigur! Manualele care au lipsit de pe pupitrul copiilor din ciclul primar erau cu atât mai necesare cu cât conținutul lor fusese actualizat. În schimb, manualele după care se învață în ciclul gimnazial nu mai cunosc îmbunătățiri de cel puțin zece ani. Pentru că deja conțin informații învechite, există materii la care copiii nu folosesc deloc manuale, ci doar auxiliare didactice, care trebuie cumpărate. Altfel zis, doar cu efortul financiar al părinților copiii se pot pregăti corespunzător pentru a intra la un liceu onorabil. Ultima declarație a ministrului Pricopie ține să ne asigure că în anii viitori elevilor li se va cere să fie și mai puțin pregătiți: „Aş vrea ca în clasa a XI-a şi a XII-a elevii să aibă un număr mai mic de materii şi să opteze în funcție de interesul lor pentru un domeniu sau altul“. Aș vrea să îi spun domnului Pricopie că raționamentul său poate fi unul grabnic aducător de voturi venite din partea tinerilor care nu prea mai au chef să învețe, dar adevărul este că doar în fața unor provocări intelectuale importante un tânăr face progrese și se poate mobiliza pentru a reuși în viață. Integral pe Romania Libera
Inca o tentativa de modificare a legii Agentiei Nationale de Integritate. Cine si de ce ce a initiat-o ignorand o decizie a Curtii Constitutionale. Profesoara grevista Cristiana Anghel (PC), intens mediatizata de Antena 3 in timpul protestelor din 2012, a depus la Senat, la sfarsitul lunii iunie, un proiect de lege de modificare a legii ANI astfel incat persoanele condamnate definitiv sa fie sanctionate cu interdictia de a mai ocupa timp de trei ani aceeasi functie care a generat starea de incompatibilitate sau conflict de interese, nu orice tip de functie publica. In expunerea de motive, senatoarea Anghel sustine ca legea nu este clara, in sensul ca nu e limpede daca interdictia se refera doar la functia care a generat interdictia sau la toate functiile eligibile sau numite. Curtea Constitutionala a transat insa aceasta problema in 2013, in cazul parlamentarului Mora Akos Daniel, dupa ce Senatul a refuzat sa puna in aplicare sentinta ANI si sa-i revoce mandatul. Comisia Juridica din Senat si-a motivat refuzul cu argumentul că starea de incompatibilitate stabilită de Agenţia Naţională de Integritate a domnului Mora Akos Daniel atrage interdicţia de a mai ocupa, pe o perioadă de 3 ani, funcţia eligibilă care a generat starea de incompatibilitate, respectiv cea de consilier judeţean, iar nu cea de senator. Comisia a interpretat astfel ad literam reglementarea in vigoare care prevede ca persoana codamnata nu mai poate ocupa “aceeasi functie”. Or, Curtea Constitutionala a transat aceasta problema in 2013: “...putem concluziona că atribuirea pentru sintagma «aceeaşi funcţie» a înţelesului de «funcţia care a generat starea de incompatibilitate» este profund greşită, aceasta fiind, practic, de natură să lipsească de eficacitate norma juridică respectivă. Căci, a permite o astfel de interpretare în care unei persoane constatate a fi în stare de incompatibilitate să i se aplice rigorile legale, doar în condiţiile în care aceasta ocupă şi la momentul rămânerii definitive a constatării A.N.I. aceeaşi funcţie cu cea care a generat starea de incompatibilitate, ar pune, practic, la îndemâna celor vizaţi de Legea nr. 176/2010, un procedeu extrem de simplu de ocolire a legii şi mai ales de sustragere de la aplicabilitatea sancţiunilor instituite de aceasta, în sensul că, prin realizarea unei rotiri periodice a funcţiilor elective în intervalul de timp necesar parcurgerii întregii proceduri prevăzute de lege pentru constatarea stării de incompatibilitate (şi care de cele mai multe ori este destul de îndelungat, incluzând şi etapa procedurilor desfăşurate în faţa instanţelor de judecată), subiecţii de drept vizaţi de regimul juridic al incompatibilităţilor pot obţine, cu destul de multă uşurinţă, o eludare a cadrului legal referitor la acest regim”. Integral pe Hotnews
Cititi si va cruciti! ODĂ în metru PSD. Ce a vrut să spună „poetul” Mircea Cosma când l-a numit pe Victor Ponta „o galaxie română-n devenire”. Mircea Cosma, preşedintele Consiliului Judeţean Prahova trimis în judecată pentru corupţie, i-a scris o poezie lui Victor Ponta pe care a recitat-o în cadrul unei conferinţe extraordinare a PSD, unde a fost aplaudat la scenă deschisă de cei peste 300 de participanţi. Preşedintele Consiliului Judeţean Prahova, Mircea Cosma, trimis în judecată pentru fapte de corupţie alături de fiul său, a participat în urmă cu o săptămână la un eveniment în Copăceni, comuna natală a lui Adrian Păunescu, unde a fost dezvelit un bust al poetului şi unde s-au recitat şi poezii. Acolo „i-a venit” strofa dedicată lui Victor Ponta pe care a scris-o repede pe hârtie şi a recitat-o la Conferinţa Judeţeană Extraordinară a PSD Prahova: „Victor, o galaxie română-n devenire/ Răsare în universul zidit pe răstigniri/ Pe temelie veche, de piatră şi jertfire,/ El reînalţă o ţară a vechilor români!”. Aceasta este doar începutul unei poezii care ar trebui să aibă opt strofe, spune Cosma, care se gândeşte că ar putea să o completeze atunci când Victor Ponta va candida pentru a doua oară la preşedinţie. „Este o poezie veche din Moldova pe care eu o ştiam, am adaptat-o şi mi-am adus contribuţia. Nu ştiu autorul, dar o să caut. Să ştiţi că eu pot să recit zece poezii dacă vreţi”, a explicat pentru gândul Mircea Cosma, cunoscut pentru pasiunea pe care susţine că o are pentru poezie. Contribuţia pe care şi-a adus-o constă, cel mai probabil, în semnificaţia versurilor pe care le-a adaptat şi pe care a explicat-o chiar el. „Cât priveşte cel de-al doilea vers – „Răsare în universul zidit pe răstigniri” -, acesta a explicat că este vorba de “teoria lui Isus Hristos, a universului zidit pe răstignire”. “Pe temelie veche, de piatră şi jertfire … asta înseamnă ţara noastră care are temelie veche de piatră şi jertfire. … o ţară a vechilor iubiri. Aici am făcut modificarea textului. Asta înseamnă o ţară care s-a iubit ea pe ea însăşi. Vă spun încă o dată. Războiul românilor cu români care se desfăşoară după revoluţie trebuie să înceteze. Înainte a fost o ţară a vechilor iubiri, în 1918, cel mai fericit an al istoriei poporului român”, a explicat în continuare Cosma. Integral pe Gandul
Asta nu e buna! CCR încuviinţează turismul electoral. Curtea Constituţională a statuat că ordonanţa de urgenţă care desfiinţează secţiile de vot speciale pentru alegerile prezidenţiale din luna noiembrie este constituţională. Ce înseamnă această decizie? Curtea Constituţională a României (CCR) a respins sesizarea ACL referitoare la Ordonanţa de Urgenţă 45/2014 privind modificarea Legii pentru alegerea Preşedintelui. „OUG este constituţională în integralitate“, au declarat surse din CCR pentru Mediafax. Ordonanţa modifică legea în sensul în care desfiinţează secţiile speciale de vot, în care puteau vota cetăţenii care nu se aflau în localitatea de domiciliu în ziua scrutinului. Suspiciuni de fraudă De obicei, aceste secţii erau organizate în gări, autogări şi campusuri universitare. Avantajul acestor secţii speciale era următorul: permitea o cuantificare clară a numărului de alegători aflaţi în tranzit şi, astfel, era descurajat turismul electoral. Acum, la alegerile prezidenţiale din noiembrie, alegătorii vor putea vota în orice secţie. Deşi pare mai comod pentru electorat, reglementarea Guvernului încurajează, de fapt, votul multiplu şi fraudele electorale. Este mult mai uşor ca votanţii să fie plimbaţi cu autocarele dintr-un judeţ în altul, să poată vota la mai multe secţii. Şi, în acelaşi timp, este mult mai greu de verificat toate listele speciale din fiecare secţie de vot, decât ar fi fost verificate câteva secţii speciale din întreaga ţară. Integral pe Romania Libera.
Asta, da! Curtea Constituțională a decis marți că, în cazul numirii judecătorilor CCR prin decret prezidențial, condiția de înaltă competență profesională nu poate fi cenzurata de instanță, informează Hotnews. Ca atare, CCR a admis, cu unanimitate de voturi, excepția de neconstituționalitate ridicată de Administrația Prezidențială în procesul în care Asociația Magistraților din România a contestat decretul de numire la Curtea Constituțională a lui Daniel Morar. Asociația Magistraților din România (AMR), unde Viorică Costiniu este președinte de onoare, îi cerea preşedintelui Traian Băsescu să revoce decretul de numire a lui Daniel Morar la Curtea Constituțională, acuzându-l de eșecuri profesionale și abuzuri grave, precum și de necunoașterea normelor juridice internaționale și a Constituției. Viorică Costiniu este soția judecătorului Florin Costiniu, condamnat luni la 4 ani de închisoare cu suspendare în dosarul Voicu. Judecătorii CCR au apreciat că instanță poate decide doar cu privire la condițiile obligatorii și obiective, respectiv vechime juridică de 18 ani și absolvirea Facultății de drept, nu și în cazul înaltei competențe profesională. Stirea, pe Romania Libera
Senatorii au respins solicitarea preşedintelui Băsescu de a se menţine în Codul Penal infracţiunea de “presiuni asupra justiţiei”. Senatul a respins, marţi, în calitate de primă Cameră sesizată, cererea de reexaminare prin care preşedintele Traian Băsescu solicită Parlamentului menţinerea articolului 276 din Codul Penal, şeful statului precizând că acesta sancţionează infracţiunea de “presiuni asupra justiţiei” şi instituie o protecţie atât pentru judecător, cât şi pentru organele de urmărire penală. Potrivit acestui articol, “fapta persoanei care, pe durata unei proceduri judiciare în curs, face declaraţii publice nereale referitoare la săvârşirea de către judecător sau de organele de urmărire penală, a unei infracţiuni sau a unei abateri disciplinare grave legate de instrumentarea respectivei cauze, în scopul de a influenţa sau intimida, se pedepseşte cu închisoarea de la trei luni la un an sau cu amendă”.În cererea de reexaminare, preşedintele Traian Băsescu susţine că introducerea acestei infracţiuni în Codul Penal a avut în vedere “asigurarea şi protejarea imparţialităţii şi libertăţii judecătorilor şi organelor de urmărire penală în exercitarea atribuţiilor judiciare conferite de lege faţă de încercările de intimidare sau influenţare a acestora”. “Raţiunile care au justificat introducerea acestei infracţiuni persistă şi, în consecinţă, abrogarea articolului ce sancţionează presiunile asupra justiţiei, nu este oportună”, spune preşedintele Traian Băsescu, în documentul amintit. În raportul Comisiei juridice a Senatului se precizează însă faptul că membrii Comisiei consideră necesară abrogarea articolului 276 având în vedere că “aşa cum este formulat textul în vigoare, declaraţiile oricărei persoane ar putea fi interpretate ca fiind o presiune la adresa unui judecător sau a unui alt organ de urmărire penală, dându-se în acest fel posibilitatea pronunţării unor soluţii arbitrare care să aducă atingere libertăţii de exprimare”. Integral pe EVZ
Ce câştiguri aduc terenurile date în arendă. În acest an, proprietarii români care au terenuri agricole în arendă vor primi circa 750 de kilograme de grâu sau porumb la hectar, la o producţie medie de aproape 4 tone la hectar. Chiar dacă statisticile provizorii din acest an, înaintate de Ministerul Agriculturii, arată o cantitate de cereale mai mare decât în 2013, arenda se menţine la acelaşi nivel din ultimii ani. Aşadar, la o producţie medie de 3,65 de tone de grâu la hectar, proprietarii care şi-au arendat terenurile vor primi o cantitate cuprinsă între 500 şi 900 de kilograme de grâu sau porumb la hectar, în funcţie de zonă, reiese dintr-un sondaj făcut de Capital în rândul asociaţiilor de producători agricoli de la nivelul întregii ţări. Dimitrie Muscă, fermierul din Arad şi directorul general al Combinatul Agroindustrial Curtici, ne-a spus că în acest an a avut o producţie de 6.500 de kilograme de grâu la hectar, iar în cazul rapiţei a recoltat 4.200 de kilograme. „În ceea ce priveşte arenda, aceasta este de 750 de kilograme la hectar. Producţia este mai slabă decât anul trecut“, a completat Muscă.Ion Mănăilă, președintele Asociației de Marketing și Consultanță Agricolă „ASOMAR“ Teleorman, ne-a explicat că în judeţul pe care îl reprezintă producţia de grâu a fost de 3.500 de kilograme la hectar, iar arenda este de circa 800 de kilograme la hectar. „În acest an, producţia la grâu şi orz a fost mai mică cu 20% faţă de anul trecut, dar ne aşteptăm ca recolta de porumb să fie mai mare cu 20% comparativ cu 2013“, a adăugat Mănăilă.Anul acesta, în judeţul Gorj s-a înregistrat o producţie mai mică decât în 2013. „În această campanie s-au recoltat, în medie, 3.000 de kilograme de grâu la hectar, de aceea arenda este de 500 de kilograme la hectar“, spune preşedintele Asociaţiei Producătorilor Agricoli din Gorj, Gheorghe Petcu. Integral pe Capital
21 Raspunsuri la Revista Presei – 17 septembrie. Voiculescu a spalat bani ca in anii ’30, altii spalatori versati lucreaza…digital!
Cetatean17/09/2014 at 09:18
Legat de educatie, un editorial foarte bun!
http://www.ziare.com/scoala/educatie/smartphone-ul-lui-victor-ponta-manualele-lui-pricopie-si-sansa-lui-hamza-1322297
Am preferat doua decenii si jumatate sa ne mintim ca scoala romaneasca e performanta. Am ridicat in slavi exceptiile, ma refer la cateva zeci de olimpici care au fost folositi in scop propagandistic de catre partidele politice pentru a ascunde lipsa de viziune din domeniul educatiei.
Marti s-a publicat un clasamentul anual al universitatilor lumii. Universitatea Bucuresti intra la categoria 650-700 din 800. Babes-Bolyai si Alexandru Ioan Cuza din Iasi sunt la ultima categorie, 701-800. Aceasta e performanta invatamantului romanesc. De ce ar alege un absolvent de liceu sa studieze in Romania in loc sa aplice pentru Universitatea din Amsterdam care e pe locul 50 si are taxe zero pentru aplicantii din Uniunea Europeana?
Studentul trebuie doar sa-si plateasca intretinerea: cazare, masa si transport. De ce un angajator ar alege un absolvent de la o universitate din Romania, clasata dupa locul 600, in loc sa angajeze unul care a absolvit o universitate din top 100 sau, macar, top 500? Si daca-i angajeaza pe amandoi, cu ce diferenta de salariu?
Cedric17/09/2014 at 09:19
o foarte buna constatare a lui Malin Bot:
http://www.evz.ro/editorialul-evz-sindicatele-din-educatie-au-ajuns-o-anexa-docila-a-puterii.html
Belicosii lideri de sindicat din invatamant au amutit total tocmai cand ar fi cazul sa se revolte. Un comentator al articolului chiar da exemple arhicunoscute (Hadar, Nistor) care si acum il critica tot pe Funeriu pentru ca au ramas setati pe acest subiect de actualitate acum 3 ani!
Diana17/09/2014 at 09:44
Intotdeauna au fost asa.
Cetatean17/09/2014 at 09:21
buna, Cedric 🙂 Intr-adevar, liniste si pace ieri prin scoli. Nu era nici o problema. Insa pe vremea lui Funeriu rasuna cancelaria de urletele sefului de sindicat, de iti venea sa il legi si sa ii pui calus in gura!
Cetatean17/09/2014 at 09:26
Inca un incompatibili descoperit mintenas! Daca ANi ar avea mijloace mai bune si oameni mai multi, s-ar goli jumatate din Parlament!
“Agenția Națională de Integritate a constatat existența stării de incompatibilitate în cazul lui GLIGA VASILE GHIORGHE, fost Deputat în Parlamentul României (mandatul 2008 – 2012), întrucât, în perioada 19 decembrie 2008 – 13 mai 2010, a deținut, simultan, atât funcția de deputat, cât și calitatea de comerciant persoană fizică.Gliga este si in prezent deputat PSD de Mures.Astfel, GLIGA VASILE GHIORGHE nu a respectat dispozițiile art. 82, alin. (1), lit. e) din Legea nr. 161/2003, potrivit cărora „calitatea de deputat este incompatibilă cu: […] calitatea de comerciant persoana fizică”.Persoana evaluată a fost informată despre declanșarea procedurii de evaluare, elementele identificate, precum și drepturile de care beneficiază – de a fi asistat sau reprezentat de un avocat şi de a prezenta date sau informații pe care le consideră necesare, personal ori prin transmiterea unui punct de vedere scris. Persoana evaluată nu a depus la dosarul de evaluare un punct de vedere în exercitarea dreptului la apărare.„Fapta persoanei cu privire la care s-a constatat […] încălcarea obligaţiilor legale privind […] starea de incompatibilitate constituie abatere disciplinară şi se sancţionează potrivit reglementării aplicabile demnităţii, funcţiei sau activităţii respective […]”.
Diana17/09/2014 at 09:43
Scoala nu mai e de foarte mult timp performanta. Defectelor din anii ’80 li s-a adaugat acum o blandete excesiva din partea corpului profesoral. E adevarat ca noi am trait intr-un climat ostil copiilor si adolescentilor (indiferent de vorbaria oficiala asta era) dar acum au sarit calul in partea cealalta.
Pe mine cel mai mult m-a deranjat ca nu le pasa ce inclinatii si preocupari ai (de fapt cine esti). Nu le pasa decat de nenorocita lor de programa standard. La testari de tot felul conta mai ales o memorie fotografica. Nu am putut sa mizez niciodata pe asa ceva, si pentru mine examenele au fost din pacate ca in iad. Imi amintesc cum mi se “golea” pur si simplu mintea, etc…
Nepasarea fata de elev s-a pastrat si peste asta vin si tot felul de “norme europene” care interzic orice forma cat de cat eficienta de disiplinare.
intamplator17/09/2014 at 10:02
vedeti ce vi s a intampla daca nu v ati sfintit ghiozdanul???!!!(g/m) solutia,in link-ul de mai jos
http://www.gandul.info/stiri/efectul-sfintirii-ghiozdanelor-asupra-memoriei-daca-nu-stii-lectia-iti-vine-un-gand-si-apoi-informatia-iti-apare-ca-pe-prompter-13272935
Diana17/09/2014 at 10:46
Asa parinti (care platesc “sfintitul”) asa copii…
Diana17/09/2014 at 10:00
Acum lucrez intr-un domeniu la care scoala nici macar nu a facut aluzie. Nu folosesc cea mai mare parte din gunoaiele (scuze) pe care m-au silit sa le memorez. Daca nu eram incapatanata probabil ca as fi fost inca un politehnist ratat sau un “medic” doctor in spagi.
Datorez incapatanarea mea catorva profesori adevarati care nu au lasat un liceu cu traditie sa se duca de rapa.
intamplator17/09/2014 at 10:09
fiecare a avut profesorii “preferati”
acum multeeee decenii,student fiind,unul din profesori-poate cel mai respectat savant roman in lume la vremea aceea- ne-a spus”la fiecare cinci ani cunostiintele de acum devin invechite;rostul universitatii este sa va invete sa stiti ce sa cautati,unde sa cautati ,cum sa cautati ,cum sa folositi ceea ce gasiti”
atunci erau biblioteci,azi e google,dar daca nu stii cum sa folosesti ….
Diana17/09/2014 at 10:50
Internetul e “cu doua taisuri”. Niciodata nu a fost mai usor sa inveti. Dar daca educatia si oamenii nu sunt de calitate nimic nu e.
Cetatean17/09/2014 at 11:05
asta cu siguranta e acoperit, in ce hal sustinea pozitia aberanta serviciilor. Auzi la el argument, “siguranta copiilor nostri”. Mai Ghita, iesi la portita si vezi ca prietenul tau Ponta atenteaza la viitorul copiilor tarii!
Deputatul PSD, Sebastian Ghiţă, este de părere că decizia Curţii Constituţionale prin care a fost declarată ca neconstituţională legea privind identificarea utilizatorilor de cartele prepay reprezintă “o greşeală uriaşă” ce periclitează siguranţa cetăţenilor României. “Decizia CCR este o greşeală uriaşă faţă de interesele Romaniei. Este vorba despre siguranţa copiilor noştri. Este vorba de puterea României de a acţiona în faţa ameninţărilor externe de orice fel şi a reţelelor de crimă organizată. Este vorba de micşorarea capabilităţilor serviciilor de informaţii ale României şi instituţiilor de aplicare a legii de a şi exercita atribuţiile inclusiv în relaţiile cu partenerii externi”, a declarat Sebastian Ghiţă.
Sebastian Ghiță susţine că ar trebui reluată dezbaterea despre modul în care pot fi protejaţi cel mai bine cetăţenii români şi găsite noi soluţii la această problemă. “Dezbaterea ar trebui să fie despre întărirea capacităţilor statului român şi protejarea cetăţenilor săi. Nu despre slăbirea instituţiilor fundamentale prin discuţii despre acoperiţi. Cred că Parlamentul trebuie să găsească rapid soluţii pentru a menţine România în rândul ţărilor sigure şi predictibile din punct de vedere legislativ”, a afirmat social-democratul (dcnews).
Imi place cum traseaza e directive Parlamentului sa ocoleaza doua decizii ale CCR si o deciziei a Curtii de Justitie a Uniunii Europene.
Cedric17/09/2014 at 11:16
Cu rezerva cu care trebuie sa privim orice sondaj, totusi cred ca e adevarat ca PMP nu are sanse de a ajunge in turul 2:
http://adevarul.ro/news/politica/sondaj-acl-inceput-creasca-preferintele-electoratului-1_541866530d133766a82eb967/index.html
Cetatean17/09/2014 at 11:37
nici o sansa, Cedric, asta o stie oricine!
Cetatean17/09/2014 at 11:51
Hai ca mai primeste una in bot Voiculescu de la ICCJ, la contestatia in anulare impotriva deciziei de condamnare! 😆
Un scandal s-a iscat in sala de judecata a ICCJ intre un judecator si avocatul lui Dan Voicuelscu.
Avocatul prezenta argumente pentru a sustine ca judecatorii care l-au condamnat pe Voiculescu nu au fost alesi corespunzator procedurilor si le-a pus la indoiala impartialitatea. Atunci o doamna judecator a incercat sa il intrebe de ce sustine ca judecatorii nu ar fi impartiali. Avocatul a devenit agresiv prin limbaj iar judecatoarea i-a spus ca nu va permite sa fie agresata prin limbaj in sala de judecata, informeaza B1 TV. Judecatorii i-au respins avocatului probele pentru contestatia in anulare, care urmareste sa il scape pe Voiculescu de condamnare. “Vorbim de echitatea procedurilor dar din pacate nu se da importanta impartialitatii si echitatii instantei”, a spus Gheorghita Mateut.
Proceduristul lui peste prajit!
intamplator17/09/2014 at 12:02
astia ar vrea “suprematia avocatilor nu suprematia legilor”la fel cum altii vor “suprematia functiei nu suprematia legii”
uite ca ” incepe sa nu se mai poata””
astea aplicate ,pot fi o sansa ca romania sa inceapa,repet,sa inceapa sa se miste in bine
Cetatean17/09/2014 at 13:06
Incredibil in ce tara traim!
http://www.hotnews.ro/stiri-esential-18122014-colegiul-medicilor-romania-umf-iasi-refuza-demita-vasile-astarastoae-ani-vom-aplica-sanctiuni-vom-sesiza-parchetul.htm
Cedric17/09/2014 at 13:20
Ordonanta traseistilor -respinsa la camera deputatilor!
Cedric17/09/2014 at 13:23
http://www.evz.ro/ordonanta-traseistilor-politici-a-fost-respinsa-de-camera-deputatilor.html
Cetatean17/09/2014 at 14:26
😆 asta da supriza pentru Ponta. Insa o sa o voteze Senatul, mai mult ca sigur.
Cetatean17/09/2014 at 15:18
Postare 9! 🙂
http://politeia.org.ro/editoriale/dreptul-de-a-s…i-de-exprimare/31423/
« Dreptul de a scuipa pe Justitie in numele libertatii de exprimare
Copy-paste pe tableta si telefon. Scoala in satul Ursici »

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 ICCJ